proxectonos/corpus_dominio_legal_administrativo_tmp huggingface dataset:
RESOLUCIÓN do 20 de febreiro de 2012, da Dirección Xeral de Industria, Enerxía e Minas, pola que se dá publicidade aos beneficiarios das axudas concedidas ao abeiro da Orde do 29 de marzo de 2011 pola que se establecen as bases reguladoras para a concesión de subvencións, en réxime de concorrencia competitiva, para a mellora da competitividade do tecido empresarial da Comunidade Autónoma de Galicia mediante o apoio á creación e consolidación dos clústers empresariais galegos, e se procede á súa convocatoria para o ano 2011 (IN540A).
Consellería de Economía e Industria — III. Outras disposicións — 06/03/2012

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 13.4 da Lei 47/2006, do 30 de xuño, de transparencia e boas prácticas na Administración pública galega, e no artigo 20 da Orde do 29 de marzo de 2011 pola que se establecen as bases reguladoras para a concesión de subvencións, en réxime de concorrencia competitiva, para a mellora da competitividade do tecido empresarial da Comunidade Autónoma de Galicia mediante o apoio á creación e consolidación dos clústers empresariais galegos, e se procede á súa convocatoria para o ano 2011, procédese por medio desta resolución e do seu anexo á publicación do extracto das axudas outorgadas pola Consellería de Economía e Industria ao abeiro da dita orde.
a) Norma reguladora da convocatoria: Orde do 29 de marzo de 2011 pola que se establecen as bases reguladoras para a concesión de subvencións, en réxime de concorrencia competitiva, para a mellora da competitividade do tecido empresarial da Comunidade Autónoma de Galicia mediante o apoio á creación e consolidación dos clústers empresariais galegos, e se procede á súa convocatoria para o ano 2011 (código de procedemento IN540A).
b) Aplicación orzamentaria: 08.04.741A.781.0.
c) Crédito orzamentario: 2.078.869,53 euros.
d) Destinatarios: clústers galegos e entidades promotoras de novos clústers.
e) Beneficiarios, importe e finalidade das axudas: no anexo a esta resolución recóllense os beneficiarios, o importe e a finalidade por liña de axuda.
Santiago de Compostela, 20 de febreiro de 2012.
Liña de reforzamento: importe concedido por actuación.
Proxecto
Benchwood
: cadro de mando e
benchmarking
operativo
Liña de formación: importe concedido por actuación.
Liña de constitución: importe concedido por actuación.
RESOLUCIÓN do 21 de febreiro de 2012, da Dirección Xeral de Industria, Enerxía e Minas, pola que se dá publicidade aos beneficiarios das axudas concedidas ao abeiro da Orde do 14 de febreiro de 2011 pola que se establecen as bases reguladoras para a concesión das axudas encamiñadas á habilitación e mellora de infraestruturas nos parques empresariais da Comunidade Autónoma de Galicia, en réxime de concorrencia competitiva, e se procede á súa convocatoria para o ano 2011 (IN519B).
Consellería de Economía e Industria — III. Outras disposicións — 06/03/2012

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 13.4 da Lei 47/2006, de 30 de xuño, de transparencia e boas prácticas na Administración pública galega e no artigo 20 da Orde do 14 de febreiro de 2011, pola que se establecen as bases para a concesión, en réxime de concorrencia competitiva, das axudas encamiñadas á habilitación e mellora de infraestruturas nos parques empresariais da Comunidade Autónoma de Galicia, e se procede á súa convocatoria (procedemento IN519B), procédese por medio desta resolución e do seu anexo á publicación do extracto das axudas outorgadas pola Consellería de Economía e Industria ao abeiro da dita orde.
a) Norma reguladora da convocatoria: Orde do 14 de febreiro de 2011 pola que se establecen as bases reguladoras para a concesión das axudas encamiñadas á habilitación e mellora de infraestruturas nos parques empresariais da Comunidade Autónoma de Galicia, en réxime de concorrencia competitiva, e se procede á súa convocatoria para o ano 2011.
b) Aplicación orzamentaria: 08.04.-732A.760.0.
c) Crédito orzamentario: 1.000.000 euros.
d) Destinatarios: concellos da Comunidade Autónoma de Galicia.
e) Beneficiarios, importe e finalidade das axudas: no anexo a esta resolución recóllense os beneficiarios, o importe e a finalidade das axudas.
Santiago de Compostela, 21 de febreiro de 2012.
RESOLUCIÓN do 15 de febreiro de 2012, da Dirección Xeral de Relacións Laborais, pola que se ordena o rexistro, o depósito e a publicación, no Diario Oficial de Galicia, do acordo da comisión negociadora do convenio colectivo da empresa Stolt Sea Farm, S.A. relativo á aprobación das táboas salariais para o ano 2011 e o calendario laboral para o ano 2012.
Consellería de Traballo e Benestar — III. Outras disposicións — 06/03/2012

Visto o acordo polo que se aproban as táboas salariais para o ano 2011 e o calendario laboral para o ano 2012, que subscribiu a comisión negociadora do convenio colectivo da empresa Stolt Sea Farm, S.A. na reunión que tivo lugar o 25 de xaneiro de 2012, e de conformidade co disposto no artigo 90.2 e 3 do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios e acordos colectivos de traballo.
Esta Dirección Xeral de Relacións Laborais,
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro de 2010 (DOG n.º 222, do 18 de novembro).
Segundo. Dispoñer a súa publicación no Diario Oficial de Galicia.
Santiago de Compostela, 15 de febreiro de 2012.
En Lira-Carnota, sendo as 11.30 horas do día 25 de xaneiro de 2012, co fin de realizar a revisión salarial das táboas salariais do ano 2011, unha vez coñecido o IPC real do dito ano e a aprobación dos calendarios laborais de acordo co convenio colectivo de Stolt Sea Farm, S.A. reúnense os presentes.
Ambas as partes recoñecen mutuamente a capacidade legal para revisar as táboas salariais do convenio colectivo de Stolt Sea Farm, S.A.
Asínase a revisión das táboas salariais para o ano 2011, aplicando o criterio establecido no artigo 30 do convenio no que se refire a diferenza entre IPC previsto (1%) e real (2,4%) do ano 2011. Asínase tamén o calendario laboral para o ano 2012 como anexo II do convenio.
Autorízase a Luis Toro para a súa presentación no rexistro.
Non tendo máis asuntos que tratar dáse por rematada a reunión, sendo as 12.30 horas da data arriba indicada.
RESOLUCIÓN do 20 de febreiro de 2012, da Dirección Xeral de Industria, Enerxía e Minas, pola que se dá publicidade aos beneficiarios das axudas concedidas ao abeiro da Orde do 17 de marzo de 2011 pola que se establecen as bases reguladoras para a concesión, en réxime de concorrencia non competitiva, de subvencións a talleres de reparación de vehículos, Plan Renove para talleres de reparación de vehículos, para a adquisición de equipamento e adecuación das súas instalacións, no ámbito da Comunidade Autónoma de Galicia, e se procede á súa convocatoria para o ano 2011 (IN530C).
Consellería de Economía e Industria — III. Outras disposicións — 06/03/2012

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 13.4 da Lei 47/2006, do 30 de xuño, de transparencia e boas prácticas na Administración pública galega, e no artigo 16 da Orde do 17 de marzo de 2011 pola que se establecen as bases reguladoras para a concesión, en réxime de concorrencia non competitiva, de subvencións a talleres de reparación de vehículos, «Plan Renove para talleres de reparación de vehículos», para a adquisición de equipamento e adecuación das súas instalacións, no ámbito da Comunidade Autónoma de Galicia, e se procede á súa convocatoria para o ano 2011. Procedemento (IN530C), procédese por medio desta resolución e do seu anexo á publicación do extracto das axudas outorgadas pola Consellería de Economía e Industria ao abeiro da dita orde.
a) Norma reguladora da convocatoria: Orde do 17 de marzo de 2011 pola que se establecen as bases reguladoras para a concesión, en réxime de concorrencia non competitiva, de subvencións a talleres de reparación de vehículos, «Plan Renove para talleres de reparación de vehículos», para a adquisición de equipamento e adecuación das súas instalacións, no ámbito da Comunidade Autónoma de Galicia, e se procede á súa convocatoria para o ano 2011. Procedemento (IN530C).
b) Aplicación orzamentaria: 08.04.741A.771.0.
c) Crédito orzamentario: 500.000,00 euros.
d) Destinatarios: establecementos dedicados á reparación de vehículos en Galicia.
e) Beneficiarios, importe e finalidade das axudas: no anexo a esta resolución recóllense os beneficiarios, o importe e a finalidade das axudas.
Santiago de Compostela, 20 de febreiro de 2012.
ORDE do 28 de febreiro de 2012 pola que se extingue a autorización, por cesamento de actividades, do centro privado Novacaixagalicia, do concello de Vigo (Pontevedra).
Consellería de Cultura, Educación e Ordenación Universitaria — III. Outras disposicións — 07/03/2012

O representante da titularidade do centro privado Novacaixagalicia, do concello de Vigo, solicita a extinción da autorización por cesamento das súas actividades, ao abeiro do establecido no artigo 17.1 do Decreto 133/1995, do 10 de maio, de autorización de centros privados para impartir ensinanzas de réxime xeral non universitarias, e da Orde do 20 de setembro de 1995 que o desenvolve.
Por proposta da Dirección Xeral de Centros e Recursos Humanos, logo de informe da Xefatura Territorial de Pontevedra,
Primeiro. Extinguir de conformidade co artigo 17.1 do Decreto 133/1995, do 10 de maio, de autorización de centros privados para impartir ensinanzas de réxime xeral non universitarias, por cesamento das actividades docentes, por instancia da súa titularidade, a autorización do centro privado que se sinala a seguir:
Denominación: CPR Novacaixagalicia.
Código do centro: 36010496.
Domicilio: r/ Filipinas, 4.
Localidade: Vigo.
Concello: Vigo.
Provincia: Pontevedra.
Titular: Novacaixagalicia.
Ensinanzas que se extinguen: todas as autorizadas (6 unidades de educación primaria).
Segundo. A extinción da autorización producirá efectos desde o inicio do curso académico 2012/2013, e dará lugar á correspondente inscrición no Rexistro de Centros desta consellería.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 28 de febreiro de 2012.
ORDE do 17 de febreiro de 2012 pola que se fixa o prezo de venda ao público dunha publicación editada por esta consellería.
Consellería do Medio Rural e do Mar — III. Outras disposicións — 07/03/2012

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51 sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no
Diario Oficial de Galicia
.
Para cumprir este mandato e despois de emitido informe favorable da Consellería de Facenda, esta consellería
Artigo único.
1. Queda aprobado o prezo de venda ao público da publicación editada por esta consellería que se relaciona no anexo.
2. Este prezo entenderase con IVE incluído.
Santiago de Compostela, 17 de febreiro de 2012.
CORRECCIÓN de erros. Resolución do 10 de febreiro de 2012, da Dirección Xeral de Conservación da Natureza, pola que se crea o couto de pesca lagoa Mina Mercedes V no concello de Valga.
Consellería de Medio Ambiente, Territorio e Infraestruturas — III. Outras disposicións — 07/03/2012

Advertidos erros na devandita resolución, publicada no DOG número 39, do 24 de febreiro de 2012, cómpre facer as oportunas correccións:
Na páxina 6781, no Tramo 3, onde di: «Lonxitude aproximada: 357 m», debe dicir: «Lonxitude aproximada: 357 m. Védase por razóns de seguridade».
ORDE do 23 de febreiro de 2012 pola que se dispón o nomeamento dun vogal do Consello de Administración da Autoridade Portuaria de Ferrol-San Cibrao.
Consellería do Medio Rural e do Mar — II. Autoridades e persoal — 07/03/2012

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Por outra banda, a teor do previsto no Acordo do Consello da Xunta de Galicia do 6 de xuño de 2002, no cal se fixou a composición do Consello de Administración da Autoridade Portuaria de Ferrol-San Cibrao, nel intégranse un representante dos concellos de Cervo e Xove, que alternarán cada dous anos.
Tendo en conta que mediante a Orde do 25 de novembro de 2009 (DOG núm. 240, do 10 de decembro) se dispuxo o nomeamento de vogal en representación do Concello de Cervo, transcorrido o período de dous anos antes indicado, cómpre agora nomear como vogal o representante do Concello de Xove.
Polo exposto, en exercicio da facultade atribuída,
Por proposta do alcalde-presidente do Concello de Xove, o nomeamento como vogal no Consello de Administración da autoridade portuaria de Ferrol - San Cibrao de José Demetrio Salgueiro Rapa.
Santiago de Compostela, 23 de febreiro de 2012.
ORDE do 23 de febreiro de 2012 pola que se dispón o cesamento dun vogal do Consello de Administración da Autoridade Portuaria de Ferrol-San Cibrao.
Consellería do Medio Rural e do Mar — II. Autoridades e persoal — 07/03/2012

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Por outra banda, a teor do previsto no acordo do Consello da Xunta de Galicia do 6 de xuño de 2002, no cal se fixou a composición do Consello de Administración da Autoridade Portuaria de Ferrol-San Cibrao, nel intégrase un representante dos concellos de Cervo e Xove, que alternarán cada dous anos.
Tendo en conta que mediante a Orde do 25 de novembro de 2009 (DOG núm. 240, do 10 de decembro) se dispuxo o nomeamento de vogal en representación do Concello de Cervo, transcorrido o período de dous anos antes indicado, cómpre efectuar un novo nomeamento.
Polo exposto, en exercicio da facultade atribuída,
O cesamento de Alfonso Villares Bermúdez como vogal no Consello de Administración da Autoridade Portuaria de Ferrol-San Cibrao, en representación do Concello de Cervo, agradecéndolle os servizos prestados.
Santiago de Compostela, 23 de febreiro de 2012.
RESOLUCIÓN do 15 de marzo de 2012 pola que se estima a solicitude de modificación de denominación dunha praza de profesorado universitario.
Universidade de Santiago de Compostela — III. Outras disposicións — 30/03/2012

O Consello de Goberno desta universidade, na súa sesión do 27 de febreiro de 2012 acordou, logo de petición do interesado, co informe favorable do departamento correspondente e examinada a solicitude razoada e o seu currículo, o cambio de denominación da praza de profesorado universitario que se relaciona no anexo.
En aplicación do dito acordo, resolvo modificar a denominación da área da praza do profesorado universitario que se relaciona e segundo se detalla no anexo. O que se fai público para xeral coñecemento.
Santiago de Compostela, 15 de marzo de 2012.
RESOLUCIÓN do 21 de marzo de 2012 pola que se aproba a dotación de provisións polas operacións de aval a concertar no ano 2012 ao abeiro das bases reguladoras da liña de avais do Igape para facilitar ás empresas galegas o acceso ao financiamento operativo adicional, instrumentadas mediante convenio coas entidades colaboradoras (Plan Rebrote 2011).
Instituto Galego de Promoción Económica — III. Outras disposicións — 30/03/2012

Mediante Resolución do 6 de maio de 2011 publicáronse as bases reguladoras para a habilitación dunha liña de avais do Igape para facilitar ás empresas galegas o acceso ao financiamento operativo adicional, instrumentadas mediante convenio coas entidades colaboradoras (Plan Rebrote 2011) (DOG n.º 93, do 13 de maio de 2011). Na convocatoria das citadas bases e de conformidade co artigo 37 da Lei 14/2010, do 27 de decembro, de orzamentos xerais da Comunidade Autónoma de Galicia para o ano 2011, e de acordo coas indicacións da Dirección Xeral de Política Financeira e Tesouro, dotouse unha provisión para atender posibles fallidos.
Así mesmo, de conformidade co establecido no artigo 39 da Lei 11/2011, do 26 de decembro, de orzamentos xerais da Comunidade Autónoma de Galicia para o ano 2012, e das instrucións recibidas por parte da Dirección Xeral de Política Financeira e Tesouro, faise necesario dotar, no exercicio 2012, doutra provisión do 12% sobre o importe do risco máximo asumido, para atender os posibles fallidos das operacións que, aínda solicitadas dentro do prazo do citado Plan Rebrote 2011, se concerten neste exercicio.
Tendo en conta que o importe máximo de avais que se concederá no exercicio 2012 non superará 765.000 €, corresponde dotar unha provisión de 91.800 €.
Por todo o anterior, en virtude das facultades que teño conferidas,
Único. Dotar unha provisión de 91.800 € con cargo á partida orzamentaria 08.A1.741A.89000, correspondente ao 12% do importe do risco máximo de avais que se van concertar durante o ano 2012, correspondentes ás solicitudes presentadas dentro do prazo establecido na Resolución do 6 de maio de 2011 pola que se lle dou publicidade ás bases reguladoras para a habilitación dunha liña de avais do Igape para facilitar ás empresas galegas o acceso ao financiamento operativo adicional, instrumentadas mediante convenio coas entidades colaboradoras (Plan Rebrote 2011) (DOG n.º 93, do 13 de maio de 2011).
Santiago de Compostela, 21 de marzo de 2012.
RESOLUCIÓN do 16 de marzo de 2012 pola que se fai público o resultado do sorteo para determinar a orde de nomeamento de auditores, previsto no Regulamento de fundacións de interese galego.
Consellería de Presidencia, Administracións Públicas e Xustiza — III. Outras disposicións — 30/03/2012

En cumprimento do disposto na Resolución do 27 de febreiro de 2012 da Consellería de Presidencia, Administracións Públicas e Xustiza (DOG núm. 48, do 8 de marzo), e do establecido no artigo 40 do Decreto 14/2009, do 21 de xaneiro, polo que se aproba o Regulamento de fundacións de interese galego, o día 16 de marzo, no salón de actos número 2 da Consellería de Presidencia, Administracións Públicas e Xustiza, edificio administrativo San Caetano, en Santiago de Compostela, tivo lugar o sorteo ao que alude a citada resolución.
Conforme o resultado do sorteo, a orde de nomeamento de auditores de contas, polos encargados do Rexistro de Fundacións de Interese Galego para verificación de contas anuais das fundacións, por instancia do protectorado ou dos membros do padroado, empezará por aqueles cuxa primeira letra da súa denominación empece pola letra B, de entre os que figuren na relación de auditores inscritos no Rexistro Oficial de Auditores de Contas, en cada unha das circunscricións territoriais da Comunidade Autónoma de Galicia, remitida ao Rexistro de Fundacións de Interese Galego polo Instituto de Contabilidade e Auditoría de Contas, con data do 7 de febreiro de 2012.
Esta orde de designación de auditores ten validez desde o primeiro día hábil seguinte ao da data desta publicación no Diario Oficial de Galicia, ata que entre en vigor a publicación correspondente ao ano seguinte.
Santiago de Compostela, 16 de marzo de 2012.
CORRECCIÓN de erros. Resolución do 15 de marzo de 2012, da Secretaría Xeral da Emigración, polo que se fai pública a convocatoria e a orde do día da reunión do X Pleno do Consello de Comunidades Galegas.
Consellería de Presidencia, Administracións Públicas e Xustiza — III. Outras disposicións — 30/03/2012

Advertido erro na citada resolución, publicada no Diario Oficial de Galicia n.º 59, do 26 de marzo de 2012, é necesario facer a seguinte corrección:
Na páxina 10373, onde di: «membros da Comisión Delegada para o trienio 2012-2014», debe dicir: «membros da Comisión Delegada para o trienio 2012-2015».
CORRECCIÓN de erros. Resolución do 15 de marzo de 2012, da Secretaría Xeral da Emigración, pola que se fai pública a convocatoria e a orde do día da reunión da Comisión Delegada do Consello de Comunidades Galegas.
Consellería de Presidencia, Administracións Públicas e Xustiza — III. Outras disposicións — 30/03/2012

Advertido erro na citada resolución, publicada no
Diario Oficial de Galicia
n.º 59, do 26 de marzo de 2012, é necesario facer a seguinte corrección:
Na páxina 10372, onde di: «5. Conformidade ás normas de elección dos membros da Comisión Delegada 2012-2014», debe dicir: «5. Conformidade ás normas de elección dos membros da Comisión Delegada para o trienio 2012-2015».
ORDE do 14 de marzo de 2012 pola que se autoriza o cambio de denominación do Instituto de Educación Secundaria A Carballeira no concello de Ourense.
Consellería de Cultura, Educación e Ordenación Universitaria — III. Outras disposicións — 30/03/2012

De conformidade co previsto no artigo 3.1 e 2 do Regulamento orgánico dos institutos de educación secundaria, aprobado polo Decreto 324/1996, do 26 de xullo (
Diario Oficial de Galicia
do 9 de agosto), por proposta da Dirección Xeral de Centros e Recursos Humanos,
Autorizar o cambio de denominación específica do seguinte centro:
Provincia: Ourense.
Concello: Ourense.
Código: 32008902.
Denominación anterior: Instituto de Educación Secundaria A Carballeira.
Nova denominación: Instituto de Educación Secundaria A Carballeira - Marcos Valcárcel.
Santiago de Compostela, 14 de marzo de 2012.
ORDE do 1 de marzo de 2012 pola que se dispón o cesamento dun vogal do Consello de Administración do Instituto Tecnolóxico para o Control do Medio Mariño de Galicia (Intecmar).
Consellería do Medio Rural e do Mar — II. Autoridades e persoal — 09/03/2012

A Lei 3/2004, do 7 de xuño, de creación do Instituto Tecnolóxico para o Control do Medio Mariño de Galicia, establece no seu artigo 7 o carácter e a constitución do seu Consello de Administración e o artigo 4 do Decreto 41/2005, do 17 de febreiro, do seu regulamento, que a consellería competente en materia de pesca designará catro vogais entre persoal ao servizo da Administración autonómica, que deberá ser persoal funcionario ou persoal laboral fixo. Pola súa banda, o artigo 5 do Decreto 41/2005 dispón que os vogais nomeados por proposta da Administración autonómica poderán ser cesados pola consellería competente en materia de pesca.
En consecuencia, en virtude das facultades que me confire o artigo 38 da Lei 1/1983, do 22 de febreiro, de normas reguladoras da Xunta e da súa Presidencia, e o Decreto 13/2012, do 4 de xaneiro, polo que se fixa a estrutura orgánica das consellerías da Xunta de Galicia,
O cesamento de Pablo Ramón Fernández Asensio como vogal no Consello de Administración do Intecmar, agradecéndolle os servizos prestados.
Santiago de Compostela, 1 de marzo de 2012.
ORDE do 1 de marzo de 2012 pola que se dispón o nomeamento dun vogal do Consello de Administración do Instituto Tecnolóxico para o Control do Medio Mariño de Galicia (Intecmar).
Consellería do Medio Rural e do Mar — II. Autoridades e persoal — 09/03/2012

A Lei 3/2004, do 7 de xuño, de creación do Instituto Tecnolóxico para o Control do Medio Mariño de Galicia, establece no seu artigo 7 o carácter e constitución do seu Consello de administración e o artigo 4 do Decreto 41/2005, do 17 de febreiro, do seu regulamento, que a consellería competente en materia de pesca designará catro vogais entre persoal ao servizo da Administración autonómica, que deberá ser persoal funcionario ou persoal laboral fixo.
En consecuencia, en virtude das facultades que me confire o artigo 38 da Lei 1/1983, do 22 de febreiro, de normas reguladoras da Xunta e da súa Presidencia, e o Decreto 13/2012, do 4 de xaneiro, polo que se fixa a estrutura orgánica das consellerías da Xunta de Galicia,
O nomeamento de Lino Sexto Bermúdez como vogal no Consello de Administración do Intecmar.
Santiago de Compostela, 1 de marzo de 2012.
RESOLUCIÓN do 24 de febreiro de 2012, do director xeral do Instituto Galego da Vivenda e Solo, pola que se lles dá publicidade aos convenios de colaboración subscritos polo Instituto Galego da Vivenda e Solo no terceiro cuadrimestre do ano 2011.
Instituto Galego da Vivenda e Solo — III. Outras disposicións — 12/03/2012

O artigo 11 da Lei 4/2006, do 30 de xuño, de transparencia e boas prácticas na Administración pública galega, impón a cada consellería da Xunta de Galicia a obriga de publicar, no
Diario Oficial de Galicia,
unha relación dos convenios de colaboración subscritos no terceiro cuadrimestre do ano 2011.
En consecuencia, e para darlle cumprimento a esa obriga,
Artigo único. Darlle publicidade á relación dos convenios subscritos polo Instituto Galego da Vivenda e Solo nos meses de setembro, outubro, novembro e decembro do ano 2011, que se incorpora como anexo a esta resolución.
Santiago de Compostela, 24 de febreiro de 2012.
ORDE do 2 de marzo de 2012 pola que se dispón o nomeamento dun vogal do Consello de Administración da Autoridade Portuaria de Ferrol-San Cibrao.
Consellería do Medio Rural e do Mar — II. Autoridades e persoal — 12/03/2012

O texto refundido da Lei de portos do Estado e da Mariña Mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta á persoa titular da Consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O nomeamento como vogal no Consello de Administración da autoridade portuaria de Ferrol-San Cibrao de Cristina Ortiz Dorda en representación da Comunidade Autónoma de Galicia.
Santiago de Compostela, 2 de marzo de 2012.
ORDE do 1 de marzo de 2012 pola que se dispón o nomeamento dun vogal do Consello de Administración da Autoridade Portuaria da Coruña.
Consellería do Medio Rural e do Mar — II. Autoridades e persoal — 12/03/2012

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O nomeamento de Belén M.ª do Campo Piñeiro como vogal no Consello de Administración da Autoridade Portuaria da Coruña, en representación da Xunta de Galicia.
Santiago de Compostela, 1 de marzo de 2012.
ORDE do 2 de marzo de 2012 pola que se dispón o cesamento dun vogal do Consello de Administración da Autoridade Portuaria de Ferrol-San Cibrao.
Consellería do Medio Rural e do Mar — II. Autoridades e persoal — 12/03/2012

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O cesamento de Rocío Mosquera Álvarez como vogal no Consello de Administración da Autoridade Portuaria de Ferrol-San Cibrao, en representación da Comunidade Autónoma de Galicia, agradecéndolle os servizos prestados.
Santiago de Compostela, 2 de marzo de 2012.
ORDE do 1 de marzo de 2012 pola que se dispón o cesamento dun vogal do Consello de Administración da Autoridade Portuaria da Coruña.
Consellería do Medio Rural e do Mar — II. Autoridades e persoal — 12/03/2012

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O cesamento de Diego Calvo Pouso como vogal no Consello de Administración da Autoridade Portuaria da Coruña, en representación da Xunta de Galicia, agradecéndolle os servizos prestados.
Santiago de Compostela, 1 de marzo de 2012.
DECRETO 88/2012, do 1 de marzo, polo que se aproba o cambio de titularidade dun treito da estrada PO-300 desde o p.q. 6+330 ao p.q. 6+790 en prol da Deputación Provincial de Pontevedra.
Consellería de Medio Ambiente, Territorio e Infraestruturas — III. Outras disposicións — 13/03/2012

Segundo o previsto no artigo 5 da Lei 4/1994, do 14 de setembro, de estradas de Galicia, os cambios de titularidade das estradas incluídas nas redes dependentes da Comunidade Autónoma deberán ser aprobados por decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
A Xunta de Galicia, a través da Consellería de Política Territorial, Obras Públicas e Vivenda, e a Deputación Provincial de Pontevedra asinaron un convenio de colaboración o día 2 de novembro de 2004 para levar a cabo o acondicionamento das estradas Porráns-Moraña, Simes-Dorrón e variante de Ponte Arnelas.
Segundo o establecido no artigo 5 da Lei 4/1994, de estradas de Galicia, este convenio actúa como acordo entre as partes.
Ao amparo das previsións legais, a Subdirección Xeral de Planificación e Programación, dependente da Dirección Xeral de Infraestruturas, emita informe favorable ao cambio de titularidade dun treito da estrada PO-300 desde o p.q.: 6+330 ao p.q.: 6+790. O treito que se vai transferir atópase entre dúas rotondas, as cales non son obxecto deste cambio de titularidade, segundo os criterios de planificación territorial da Xunta de Galicia.
Polo exposto, consonte o previsto na Lei 4/1994, do 14 de setembro, de estradas de Galicia, despois do acordo entre as administracións afectadas, por proposta do conselleiro de Medio Ambiente,Territorio e Infraestruturas, logo de deliberación do Consello da Xunta de Galicia na súa reunión do día un de marzo de dous mil doce,
Artigo 1.
Apróbase o cambio de titularidade en prol da Deputación Provincial de Pontevedra do treito da estrada PO-300 desde o p.q.: 6+330 ao p.q.: 6+790.
Artigo 2.
En aplicación do artigo 4 da Lei 4/1994, do 14 de setembro, de estradas de Galicia, as entidades locais, no marco das súas competencias e de acordo cos correspondentes plans de estradas, aprobarán a relación de estradas da súa titularidade. De acordo co exposto, a Deputación Provincial de Pontevedra deberá incorporar ao seu plan de estradas a vía a que se refire este decreto.
Artigo 3.
A entrega da vía formalizarase no prazo dos dous meses seguintes á publicación deste decreto no
Diario Oficial de Galicia
mediante a sinatura da correspondente acta de entrega.
Artigo 4.
Corresponde á Deputación Provincial de Pontevedra, a partir da formalización da entrega, todas as actividades de xestión, mantemento, conservación e explotación da vía; así como o exercicio das funcións de disciplina viaria e calquera outra que puider corresponderlle como nova Administración titular da estrada.
Disposición derradeira.
O presente decreto producirá efectos desde o día seguinte ao da súa publicación no
Diario Oficial de Galicia
.
Santiago de Compostela, un de marzo de dous mil doce.
CORRECCIÓN de erros. Resolución do 20 de febreiro de 2012, da Secretaría Xeral para o Deporte, pola que se dá publicidade aos convenios de colaboración subscritos por esta secretaría no segundo cuadrimestre do ano 2011.
Consellería de Presidencia, Administracións Públicas e Xustiza — III. Outras disposicións — 13/03/2012

Advertido erro na citada resolución, publicada no
Diario Oficial de Galicia
n.º 43, do 1 de marzo de 2012, é necesario facer a seguinte corrección:
Na páxina 7502 do citado DOG, tanto no enunciado coma nos parágrafos seguintes, onde di: «segundo cuadrimestre do ano 2011», debe dicir: «terceiro cuadrimestre do ano 2011».
RESOLUCIÓN do 28 de febreiro de 2012 pola que se dá publicidade dos convenios de colaboración subscritos no terceiro cuadrimestre de 2011.
Instituto Galego de Promoción Económica — III. Outras disposicións — 09/03/2012

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG n.º 136, do 14 de xullo), establece que as entidades de dereito público vinculadas ou dependentes da Comunidade Autónoma de Galicia deberán publicar cuadrimestralmente no Diario Oficial de Galicia unha relación dos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
Único. Facer pública a relación dos convenios subscritos polo Instituto Galego de Promoción Económica nos meses de setembro, outubro, novembro e decembro do ano 2011, que se anexa a esta resolución.
Santiago de Compostela, 28 febreiro de 2012.
CORRECCIÓN de erros. Resolución do 24 de marzo de 2011, da Secretaría Xeral para o Deporte, pola que se fan públicas as listas definitivas de subvencións a entidades deportivas convocadas pola Resolución do 18 de outubro de 2010, pola que se establecen as bases reguladoras para a concesión de subvencións, en réxime de concorrencia non competitiva, a clubs deportivos e agrupacións deportivas escolares de Galicia para o desenvolvemento de actividades deportivas.
Consellería de Presidencia, Administracións Públicas e Xustiza — III. Outras disposicións — 09/03/2012

Advertido erro na citada resolución, publicada no Diario Oficial de Galicia núm. 68, do 6 de abril de 2011, cómpre facer a seguinte corrección:
Na páxina 6171 do DOG citado, correspondente ao anexo I de clubs beneficiarios, onde di:
Debe dicir:
RESOLUCIÓN do 16 de xaneiro de 2012, da Secretaría Xeral Técnica da Consellería de Medio Ambiente, Territorio e Infraestruturas, pola que se dá publicidade aos convenios de colaboración subscritos por esta consellería no terceiro cuadrimestre de 2011.
Consellería de Medio Ambiente, Territorio e Infraestruturas — III. Outras disposicións — 12/03/2012

O artigo 11 da Lei 4/2006, do 30 de xuño, de transparencia e de boas prácticas na Administración pública galega (
Diario Oficial de Galicia
núm. 136, do 14 de xuño) impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único. Darlle publicidade á relación dos convenios subscritos pola Consellería de Medio Ambiente, Territorio e Infraestruturas no terceiro cuadrimestre do ano 2011, que se incorpora como anexo a esta resolución.
Santiago de Compostela, 16 de xaneiro de 2012.
ORDE do 13 de febreiro de 2012 pola que se determina o importe máximo das axudas que se poderán outorgar no exercicio orzamentario de 2012 ao abeiro do Plan de Vivenda 2005-2008 regulado polo Real decreto 801/2005, do 1 de xullo, e polo Decreto 18/2006, do 26 de xaneiro.
Consellería de Medio Ambiente, Territorio e Infraestruturas — III. Outras disposicións — 12/03/2012

O Decreto 18/2006, do 26 de xaneiro, constitúe o marco normativo polo que se establecen as axudas públicas en materia de vivenda a cargo da Comunidade Autónoma de Galicia e se regula a xestión das previstas no Real decreto 801/2005, do 1 de xullo, para o período 2005-2008.
O seu artigo 6 establece que as axudas atenderanse da forma que será establecida mediante ordes anuais da Consellería de Vivenda e Solo.
A disposición transitoria cuarta do Decreto 402/2009, do 22 de outubro, polo que se establecen as axudas públicas en materia de vivenda con cargo á Comunidade Autónoma de Galicia e se regula a xestión das previstas no Real decreto 2066/2008, do 12 de decembro, para o período 2009-2012, establece que as axudas derivadas de situacións creadas ao abeiro de plans anteriores, seguirán a súa tramitación, rexéndose de acordo coa súa normativa de orixe.
O Decreto 79/2009, do 19 de abril, polo que se estableceu a estrutura orgánica da Xunta de Galicia, suprimiu a Consellería de Vivenda e Solo. A Consellería de Medio Ambiente, Territorio e Infraestruturas asume as competencias en materia de vivenda e solo en virtude do Decreto 44/2012, de 19 de xaneiro, polo que se establece a súa estrutura orgánica.
Por todo o anterior, e en virtude das atribucións que me confire a Lei 1/1983, do 22 de febreiro, de normas reguladoras da Xunta e da súa Presidencia,
Artigo único.
Para os efectos do disposto no artigo 6 do Decreto 18/2006, do 26 de xaneiro, e para dar cobertura aos expedientes que acaden no exercicio 2012 a fase de concesión, determínanse as aplicacións do estado de gastos dos orzamentos xerais da Comunidade Autónoma de Galicia para o ano 2012, onde figuran os créditos con cargo aos que serán atendidas as axudas previstas no citado decreto:
1. Para a promoción de vivendas protexidas de nova construción destinadas a aluguer e de aloxamentos protexidos e urbanización de solo por parte de empresas privadas corresponde a aplicación orzamentaria 07.83.451B.770.0 por un importe máximo de 1.014.420,00 euros.
2. Para a adquisición de vivenda protexida, usada e promoción para uso propio por parte de familias e institucións sen ánimo de lucro corresponde a aplicación orzamentaria 07.83.451B.780.1 por un importe máximo de 1.207.321,00 euros.
Disposición derradeira única.
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 13 de febreiro de 2012.
CORRECCIÓN de erros. Resolución do 26 de decembro do 2011 pola que se ordena a publicación do Acordo do Consello da Xunta de Galicia do 23 de decembro de 2011, polo que se aproba a modificación da relación de postos de traballo da Consellería de Educación e Ordenación Universitaria.
Consellería de Facenda — III. Outras disposicións — 12/03/2012

Advertidos erros na Resolución do 26 de decembro de 2011, publicada no DOG n.º 4, do mércores, 4 de xaneiro de 2011, cómpre facer a oportuna corrección:
Na páxina 470:
Na epígrafe «Creacións», nos postos «ED.C99.10.000.27001.160» e «ED.C99.10.000.32001.145» na súa columna denominación, donde di: «XEFATURA SERVIZO XURÍDICO E TÉCNICO-ADMINISTRATIVO», debe dicir: «SERVIZO XURÍD. E TÉCN.-ADMTVO. PROGRAM. E CONTRAT.».
RESOLUCIÓN do 5 de marzo de 2012, da Intervención Xeral da Comunidade Autónoma de Galicia e da Dirección Xeral de Tributos, pola que se acorda a anulación e baixa en contabilidade de todas aquelas liquidacións que se encontren en período executivo e das cales resulte unha débeda pendente de recadar de importe inferior a tres euros.
Consellería de Facenda — III. Outras disposicións — 12/03/2012

O artigo 2 da Orde do 22 de decembro de 2005 que desenvolve o artigo 23.5.º do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia en canto á anulación e baixa en contabilidade de determinadas débedas, prevé a anulación e baixa en contabilidade de todas aquelas liquidacións que se encontren en período executivo e das cales resulte unha débeda pendente de recadar inferior a tres euros.
En virtude do exposto, a Intervención Xeral da Comunidade Autónoma de Galicia e a Dirección Xeral de Tributos teñen a ben establecer o seguinte:
Disposición única.
Anulación e baixa en contabilidade de todas aquelas liquidacións que se encontren en período executivo das cales resulte una débeda pendente de recadar por importe inferior a tres euros.
Primeiro. Anularanse e daranse de baixa en contabilidade todas aquelas liquidacións practicadas pola Consellería de Facenda das cales resulte unha débeda pendente en período executivo por importe inferior a tres euros. Para tal efecto, o Centro Informático para a Xestión Tributaria, Económico-Financeira e Contable (CIXTEC) desenvolverá a aplicación informática que permita a baixa en conta das referidas liquidacións.
Segundo. Anularanse e daranse de baixa en contabilidade todas aquelas liquidacións practicadas polos órganos da Administración da Xunta de Galicia, dos seus organismos autónomos e entes públicos, cuxa competencia de recadación en período executivo teñan asumido os órganos de recadación da Consellería de Facenda e das cales resulte una débeda pendente de recadar en período executivo inferior a tres euros. O Centro Informático para a Xestión Tributaria, Económico-Financeira e Contable (CIXTEC) executará a aplicación informática que permite a baixa en conta das referidas liquidacións.
Como resultado do proceso anterior, as xefaturas territoriais da Consellería de Facenda obterán do CIXTEC e remitiranlle ao respectivo órgano que practicou a xestión unha relación das que fosen anuladas de acordo cos criterios establecidos.
Disposición transitoria.
As actuacións previstas nesta resolución efectuaranse en relación coas liquidacións das cales resulte unha débeda pendente de recadar en período executivo inferior a tres euros a 31 de decembro de 2011.
Disposición derradeira.
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 5 de marzo de 2012.
CORRECCIÓN de erros. Resolución do 16 de decembro do 2011 pola que se ordena a publicación do acordo do Consello da Xunta de Galicia do 15 de decembro do 2011, polo que se aproba a modificación da relación de postos de traballo do organismo autónomo Instituto Galego de Consumo.
Consellería de Facenda — III. Outras disposicións — 12/03/2012

Advertido erro na Resolución do 16 de decembro de 2011, publicada no DOG n.º 247, do mércores, 28 de decembro, é necesario facer a oportuna corrección:
Na páxina 38425:
No centro de destino Unidade de Consumo (Ferrol), no posto «IN.O19.20.000.15350.008.- INSPECTOR/A DE CONSUMO», na súa columna complem. específico, onde di: «7.393,12», debe dicir: «7.097,44».
DECRETO 87/2012, do 23 de febreiro, polo que se aproba o Plan de Emerxencia Exterior do depósito de lodos vermellos de Alcoa, en Xove.
Consellería de Presidencia, Administracións Públicas e Xustiza — III. Outras disposicións — 12/03/2012

O Real decreto 975/2009, do 12 de xuño, sobre xestión dos residuos das industrias extractivas e de protección e rehabilitación do espazo afectado por actividades mineiras establece no seu artigo 40 que, cando una instalación de residuos mineiros sexa clasificada como A, a autoridade competente elaborará un Plan de Emerxencia Exterior especificando as medidas que deban tomarse fóra da área da explotación e a súas instalacións e servizos anexos en caso de accidente.
O Decreto 7/2011, do 20 de xaneiro, polo que establece a estrutura orgánica da Consellería de Presidencia, Administracións Públicas e Xustiza, sinala no artigo 23 que lle corresponde á Dirección Xeral de Emerxencias e Interior, a planificación da protección civil e a prevención, a previsión e a análise de riscos relacionados con ela, en colaboración coa Axencia Galega de Emerxencias.
A Lei 5/2007, do 7 de maio, de emerxencias de Galicia, establece no artigo 31 que os plans especiais establecen as medidas necesarias para afrontar emerxencias que pola súa natureza requiran uns métodos científicos ou técnicos axeitados para a súa avaliación e tratamento, e no artigo 33, relativo ao procedemento de aprobación e publicación, indica que lle corresponde ao Consello da Xunta de Galicia, co informe previo da Comisión Galega de Protección Civil, a aprobación dos plans especiais. Todos os plans de emerxencias deben ser obxecto de publicación nos diarios oficiais pertinentes. Así mesmo, o artigo 13.b) sinala que a persoa titular da consellería competente en materia de protección civil e xestión de emerxencias será a encargada de propoñer ao Consello da Xunta de Galicia, para a súa aprobación, os plans especiais.
Con data do 19 de xaneiro de 2012, o Grupo de Traballo da Comisión Permanente da Comisión Galega de Protección Civil acordou a presentación do Plan de Emerxencia Exterior do depósito de lodos vermellos de Alcoa en Xove, á Comisión Galega de Protección Civil.
A Comisión Galega de Protección Civil, na súa reunión do 31 de xaneiro de 2012, informou favorablemente o plan.
Na súa virtude, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión de vinte e tres de febreiro de dous mil doce,
Artigo único un.
Apróbase o Plan de Emerxencia Exterior do depósito de lodos vermellos de Alcoa en Xove.
Artigo único dous.
Este Plan de Emerxencia Exterior atoparase á disposición do público na sede da Dirección Xeral de Emerxencias e Interior da Consellería de Presidencia, Administracións Públicas e Xustiza (rúa Roma, 25-27, Santiago de Compostela), na súa páxina web, así como nos correspondentes servizos provinciais de emerxencias.
Disposicións derradeira única.
Entrada en vigor
.
Este decreto entrará en vigor o día seguinte ao da súa publicación no
Diario Oficial de Galicia.
Santiago de Compostela, 23 de febreiro de 2012.
RESOLUCIÓN do 2 de febreiro de 2012 pola que se dá publicidade aos convenios de colaboración subscritos polo Instituto Galego da Calidade Alimentaria.
Instituto Galego da Calidade Alimentaria — III. Outras disposicións — 14/03/2012

O artigo 11 da Lei 4/2006, do 30 de xuño, de transparencia e de boas prácticas na Administración pública galega (
Diario Oficial de Galicia
núm. 136, do 14 de xullo) impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios subscritos.
En consecuencia, e para dar cumprimento a esa obriga,
Artigo único.
Dáselle publicidade á relación dos convenios subscritos polo Instituto Galego da Calidade Alimentaria no terceiro cuadrimestre do ano 2011, que se incorporan como anexo a esta resolución.
Santiago de Compostela, 2 de febreiro de 2012.